Odense Adresse-Contoirs Efterretninger, 1848-05-05
Planen til Krigsskattens Udskrivelse lyder saaledes: 1) Af hver Tønde Ager- og Engs Hartkorn bliver at udrede et Bidrag af 6 Rbd. 3 Mk., og af hver Tønde Skov- og Mølleskyld 3 Rbd. 24 s., Alt uden Hensyn til, om Hartkornet eller Skov= og Mølle=Skylden er privilegeret eller uprivilegeret. For hver Tønde tiendeydende Hartkorn og af hver Tønde matrikuleret Tiende hartkorn bliver at svare det ved Forordningen af 15de April 1818, § 2, bestemte Bidrag for et Aar. Af Præstegaardshartkornet, saavelsom af Præstetienden, erlægges samme Bidrag som af andet Hartkorn og af anden Tiende. Paa Bornholm udredes kun det Halve af de foranførte Beløb. Bidraget fordeles til Udredelse i 3 Terminer nemlig den 1ste October dette Aar, samt den 1ste April og den 1ste October næste Aar. J hver af disse Terminer udredes 12. Forsaavidt Jorder ere overdragne Andre til Brug, udreder Eieren 2/3 af Bidraget og Brugeren 1/2. Derhos er Eieren, til Hjælp til Dækning af den paa ham faldende Deel af Krigsskatten, beføiet til at liqvidere 1/2 Deel af den Rente af al i Eiendommen den 11 Juni dette Aar indestaaende Prioritetsgield - derunder indbefattet Fideikommiskapitaler som forfalder til 11te December Termin 1848 og 11te Juni Termin 1849 hvilken Liqvidation Panthaverne undergives som deres Andeel i Krigsskatten. Fremdeles skulle de Arvefæstere, der maae ansees som Eiendoms mænd, være berettigede til at liqvidere af Arvefæste afgiften for 1848, og bliver da det tilbageblivende Beløb at ansee som Arvefæsternes Andeel i Krigsskatten, med Hensyn til hvilken den nysnævnte Liqvidationsret, i Forhold til Prioritetshaverne, vil komme til Anvendelse. For Steder med 1 Skjeppe Hartkorn eller derunder svares aldeles intet Bidrag, og for Steder med Hartkorn over 1 Skjeppe, men ikke over 4 Skjepper, svares kun det Halve af det foranførste Beløb. - 2) Vedkommende til Bygningsafgifts Svarelse forpligtede Beboere i Kjøbenhavn og de øvrige Kjøbstæder, saavelsom paa Landet, have at udrede den dem nu paa hvilende Afgifts Beløb for et Aar. Bidraget bliver at erlægge i 3 Terminer nemlig den 1ste October dette Aar, den 1ste April og den 1ste October næste Aar, hver Gang med. Derimod tilkommer Eierne af de her omhandlede Eiendomme. den samme Liqvidationsret i Forhold til Prioritetshaverne, som under Nr. 1 er indrømmet de der omhandlede Eiendomsbesiddere. De Beboere, der efter Forordningen af 1ste October 1802 ere fritagne for Bygningsafgifters Erlæggelse, blive ogsaa fritagne for det her omhandlede Bidrag. For Bornholm udredes Afgiften kun med det Halve. - 3) Af Renten eller Udbyttet for eet Aar af alle kongelige og offentlige Obligationer, derunder indbefattede de af Banken udstedte Obligationer og Bankhæftelsesobligationer, saavelsom af offentlige Al tier, saasom Bankaktier, Brandforsikkringselskabernes Actier, Assurance=Kompagniernes Actier og af andre lignende Penge-Effecter, bliver at erlægge 12 1/2 pCt. eller 1/2. Afgiften svares i de Terminer, i hvilke Renten eller Udbyttet oppebæres i Tidsrummet mellem 11te Juni 1848 og 11te Juni 1849. - 4) Af alle Appanager, Gager, Vartpenge og Pensioner, der udredes af den kongelige Kasse eller af hvilkensomhelst Autoritet, saasom Kommuner, Nationalbanken, Assurance=Kompagnier, Brandforsikkrings=Indretninger m. v., erlægges af hvad det samlede Beløb overstiger 600 Rbd. indtil 1600 Rbd. inkl., en Sextendedeel; af Alt, hvad Beløbet overstiger 1600 Rbd. indtil 4000 Rbd. inkl., en Ottendedeel, af hvad Beløbet overstiger 4000 Rbd. en Fjerdedeel for et Aar, beregnet fra 1ste April 1848. Af alle Gager m. v. paa 600 Rbd. eller derunder betales ingen Afgift.